
ELIBERAREA CĂRȚII DE IDENTITATE LA CERERE, EXPIRARE, PIERDERE, FURT, SCHIMBARE DOMICILIU, MODIFICAREA DATELOR DE STARE CIVILĂ, SCHIMBAREA SEXULUI SAU A FIZIONOMIEI
ATENȚIE!!!
SOLICITANȚII SUB 18 ANI VOR FI ÎNSOȚIȚI DE UN PĂRINTE SAU DE REPREZENTANTUL LEGAL ȘI VOR PREZENTA CERTIFICATUL DE CĂSĂTORIE/SENTINȚA DE DIVORȚ- DEFINITIVĂ ȘI IREVOCABILĂ/CERTIFICATUL DE DIVORȚ+CONVENȚIA ÎNCREDINȚARE MINOR AL PĂRINȚILOR, DUPĂ CAZ.
INFORMAŢII GENERALE:
Cetaţenii care se află în una dintre urmatoarele situaţii:
- expirarea termenului de valabilitate,
- modificarea datelor de stare civilă,
- anularea documentului,
- schimbarea sexului sau a fizionomiei
- preschimbarea buletinelor de identitate
- pierderea, furtul, distrugerea sau deteriorarea actului de identitate deţinut anterior
Acte necesare:
- cererea pentru eliberarea actului de identitate (cerere tip, se semnează în prezența personalului SPCLEP Bujoreni);
- actul de identitate ;
- certificatul de naştere, original;
- certificatul de căsătorie, în cazul persoanelor căsătorite sau al soţului supravieţuitor, original;
- sentință de divorț definitivă și irevocabilă /certificat de divorț , inclusiv Convenția între soți cu privire la minori, original ;
- certificatele de naştere ale copiilor cu vârsta mai mică de 14 ani, original, în cazul schimbării domiciliului;
- documentul cu care se face dovada adresei de domiciliu, original ;
- chitanţa reprezentând contravaloarea cărţii de identitate - 7 lei (la casieria Primăriei Comunei Bujoreni);
· În cazul modificării numelui şi/sau prenumelui titularului, prenumelui părinţilor, a datei ori a locului de naştere, precum şi în situaţia schimbării sexului, se prezintă şi hotarârea judecătorească rămasă definitivă şi irevocabilă sau, după caz, actul administrativ în baza căruia s-au modificat datele de stare civilă.
· În cazul pierderii, furtului, distrugerii sau deteriorării se prezintă și un document emis de instituții sau autorități publice, CU FOTOGRAFIE DE DATĂ RECENTĂ, pentru certificarea identității, respectiv : pașaport, permis de conducere, diplomă de absolvire a unei instituții de învățământ -original ;
· În situaţia în care găzduitorul nu se poate prezenta la SPCLEP Bujoreni., declaraţia de primire în spaţiu poate fi consemnată la notarul public, la misiunea diplomatică sau oficiul consular al României din străinătate, în faţa poliţistului de ordine publică din cadrul unităţii de poliţie pe a cărei rază teritorială este situat imobilul sau în fața personalului cu atribuții pe linia evidenței persoanelor din cadrul S.P.C.E.P. pe raza căruia locuiește gazduitorul urmând ca funcționarul de evidență a persoanelor sa o transmita informatic (FTP) la serviciul de evidența unde a fost depusă cererea pentru eliberarea actului de identitate.

